Pesaro

Pesaro on kaupunki Marchen alueella Pohjois-Italiassa. Se sijaitsee Adrianmeren rannikolla ja on Pesaro e Urbinon maakunnan pääkaupunki. Pesaron pinta-ala on 127 km² ja väkiluku noin 95 000.

 Historia 
 Antiikki 

Kaupunki perustettiin antiikin aikana, jolloin se tunnettiin latinankielisellä nimellä Pisaurum. Se kuului Umbriaan ja oli gallialaisen senonien heimon aluetta. Itse kaupunki perustettiin roomalaisena siirtokuntana vuonna 184 eaa. Se sijaitsi merkittävän Via Flaminian varrella.

Myöhemmin kaupunkiin asuttivat uusia siirtokuntalaisia sekä Marcus Antonius että Augustus, jonka jälkeen se tunnettiin nimellä Colonia Julia Felix Pisaurum. Pisaurum oli kaupankäynnin ja laivanrakennuksen keskus.

pienoiskuva|vasen|Pesaron Piazza del Popolo -aukio.
pienoiskuva|vasen|Pesaron katedraali.
 Myöhempi historia 

Länsi-Rooman imperiumin hajottua itägootit valloittivat Pesaron ja heidän kuninkaansa Vitiges tuhosi sen vuonna 539 goottisodan aikana. Kaupunki nousi jälleen kukoistukseen bysanttilaisen Ravennan eksarkaatin alaisuudessa ja siitä tuli yksi Pentapoliin herttuakunnan kaupungeista. Langobardien ja frankkien invaasioiden jälkeen Pesarosta tuli osa Kirkkovaltiota.

Renessanssin aikana sitä hallitsivat Malatesta (1285–1445), Sforza (1445–1512) ja Della Rovere (1513–1631) -suvut. Viimeisimpänä mainitun suvun aika oli Pesarolle sen historian kukoistavinta: lukuisia julkisia ja yksityisiä palatseja rakennettiin ja uusi muuririvi (Mura Roveresche) pystytettiin. Tuolloin se myös valittiin herttuakunnan pääkaupungiksi.

11. syyskuuta 1860 piemontelaiset joukot valtasivat Pesaron, ja se liitettiin uuteen Italian kuningaskuntaan.

 Nähtävyydet 

 Herttuan palatsi, jonka Alessandro Sforza rakennutti 1400-luvun lopulla. Julkisivulla on veranta, jossa on kuusi kaarikäytävää ja kuusi raskasta pilaria, sekä yläkerta, jossa on viisi vaakunoiden ja köynnösten koristamaa ikkunaa.
 Pesaron katedraali (Santa Maria Assunta). Romaaninen katedraalibasilika, joka rakennettiin 400-luvulla myöhäisroomalaisen rakennuksen raunioiden päälle ja johon sijoitettiin Pyhän Terentiuksen (San Terenzio) pyhäinjäännökset. Romaanis-goottilaistyylinen julkisivu on keskeneräinen: siinä on yksinkertainen suippokaarinen portti, jonka yllä on joukko pieniä holvikaaria. Viimeaikainen entisöinti on tuonut esiin sarjan kauniita lattiamosaiikkeja.
 Beata Vergine del Carmelon barokkipyhättö (1700-luku).
 Sant'Agostino, jossa on hulppea goottiportti.
 Massiivinen Rocca Costanza-linna, jonka Costanzo I Sforza 1400-luvulla rakennutti, ja jota käytettiin kerran vankilana. Neliömäisessä pohjapiirroksessa on neljä lieriönmuotoista tornia ja leveä kanava. 
 Gioacchino Rossinin syntymäkoti, joka sijaitsee osoitteessa Via Rossini 34. Siinä on säveltäjälle omistettu museo, josta löytyy manifestejä, kangasmaalauksia, potretteja ja hänen spinettinsä.
 1400–1500-luvun Keisarillinen huvila (Villa Imperiale), joka sijaitsee San Bartolo-kukkulan huipulla. Sen huoneita koristavat kuuluisien taiteilijoiden työt, Bronzino, Francesco Menzocchi, Girolamo Genga ja Raffaellino del Colle mukaan lukien.
 1600-luvun Mura Rovereschesta (Della Rovere -muurista), joka tuhottiin 1900-luvun alussa, on jäljellä vain kaksi porttia, Porta del Ponte ja Porta Rimini.
 Kaupunginmuseossa säilytetään huomiota herättävää Giambellinon valmistamaa Pesaron alttarikiveä. Oliveriani-museossa on useita mielenkiintoisia arkeologisia löytöjä.
 Adriatic Arena, Italian kolmanneksi suurin sisäurheiluhalli heti Milanon Mediolanum Forumin ja Rooman PalaLottomatican jälkeen.

 Talous 

Kalastus, huonekaluteollisuus ja matkailu ovat kaupungin tärkeimmät elinkeinot.

 Kulttuuri 

Oopperasäveltäjä Gioacchino Rossini syntyi Pesarossa vuonna 1792, minkä vuoksi Pesarossa on vietetty Rossinin oopperafestivaaleja aina kesäisin vuodesta 1980 lähtien. Pesaron elokuvafestivaalit (Mostra Internazionale del Nuovo Cinema) on pidetty Pesarossa vuosittain vuodesta 1965 lähtien.

Pesarossa järjestetään Victoria Libertas -koripallojoukkueen kotiottelu, joka tunnetaan muualla Euroopassa paremmin nimellä Scavolini Pesaro.

 Kuuluisia pesarolaisia 

 Gioachino Antonio Rossini, italialainen säveltäjä
 Massimo Ambrosini, italialainen jalkapalloilija
 Cristiano Mozzati, Lacuna Coilin rumpali
 Angelo Romani, italialainen olympiauimari
 Renata Tebaldi, italialainen oopperasopraano
 Anna Maria Alberghetti, laulaja ja näyttelijä
 Riz Ortolani, elokuvasäveltäjä

 Ystävyyskaupungit 

Pesarolla on seitsemän ystävyyskaupunkia:

  Rovinj, Kroatia
  Nanterre, Ranska
  Ljubljana, Slovenia
  Watford, Iso-Britannia  Qinhuangdao, Kiina
  Rafah, Palestiina
  Keita, Niger

 Lähteet 
 Encyclopedia Britannica 1911

 Viitteet 

 Aiheesta muualla 

*